Det store valget

Det store valget (originaltittel: State of the Union) er en amerikansk spillefilm fra 1948 regissert av Frank Capra med teater-stykket State of the Union av Myles Connolly og Anthony Veiller som forelegg.

Handling 
Den velstående avis-eieren Kay Thorndyke (spilt av Angela Lansbury) har til hensikt å gjøre sin elsker, Grant Matthews (spilt av Spencer Tracy) til USAs president - med henne som den virkelige makten bak tronen. Thorndyke planlegger først å bruke avis-kjedens innflytelse for å få republikanerne til å velge Matthews som deres kandidat i stedet for de andre kandidatene Thomas E. Dewey, Robert A. Taft, eller tidligere guvernør for Minnesota, Harold Stassen.

Matthews er i begynnelsen skeptisk til ideen om å stille som president-kandidat. Men Thorndyke, sammen den republikanske strategen Jim Conover og kampanje-sjef Spike McManus overtaler Matthews til å være med. Matthews gjenforenes også med sin fremmedgjorte kone, Mary (spilt av Katharine Hepburn) og hun blir med på kampanjen. Til tross for at hun visste om Thorndyke og ektemannens affære, samtykker Mary i å støtte ham offentlig på grunn av hans idealisme og ærlighet.

Thorndyke forklarer Matthews at hvis det blir offentliggjort at de var elskere kan dette bli en stor offentlig skandale, og de kan ikke lenger møtes som elskere. Matthews blir etter hvert besatt av å bli valgt som president, og går med på alt Jim Conover sier at han skal gjøre. Thorndyke forblir i bakgrunnen, fordi kunnskap om deres affære ville ødelegge Matthews sjanser for nominasjonen - og desto mer for presidentskapet. Matthews inngår også en rekke avtaler med forskjellige motstridende Interesseorganisasjoner for å skaffe deres støtte under valget.

Medvirkende 
 Spencer Tracy som Grant Matthews 
 Katharine Hepburn som Mary Matthews 
 Van Johnson som Spike McManus 
 Angela Lansbury som Kay Thorndyke 
 Adolphe Menjou som Jim Conover 
 Lewis Stone som Sam Thorndyke

Referanser

Eksterne lenker 
 

Dramafilmer fra USA
Sort-hvitt-filmer
Engelskspråklige filmer
Filmer fra 1948